คาดสัปดาห์หน้าบาทกรอบ32.35-32.55 บาท/ดอลล่าร์
ศูนย์วิจัยกสิกรไทย คาดสัปดาห์หน้าบาทกรอบ32.35-32.55 บาท/ดอลล่าร์ จับตา ตัวเลขเศรษฐกิจเดือนตุลาคม
11 ต.ค. 2557

ศูนย์วิจัยกสิกรไทย คาดสัปดาห์หน้าบาทกรอบ32.35-32.55 บาท/ดอลล่าร์ จับตา ตัวเลขเศรษฐกิจเดือนตุลาคม 
บริษัท ศูนย์วิจัยกสิกรไทย จำกัด คาดการณ์แนวโน้มค่าเงินบาทระหว่างวันที่ 13-17 ต.ค. เงินบาทอาจเคลื่อนไหวในกรอบ 32.35-32.55 บาทต่อดอลลาร์สหรัฐ โดยตลาดอาจจับตาข้อมูลผลสำรวจภาคการผลิต ดัชนีความเชื่อมั่นผู้บริโภคเดือนตุลาคม ยอดค้าปลีกเดือนกันยายน และเครื่องชี้ในภาคอสังหาริมทรัพย์ของสหรัฐ เพื่อประกอบการคาดการณ์เกี่ยวกับจังหวะการขึ้นดอกเบี้ยของสหรัฐ นอกจากนี้ จุดสนใจเพิ่มเติมของตลาดอาจอยู่ที่การประกาศข้อมูลเศรษฐกิจเดือนกันยายนของจีน ซึ่งอาจมีผลเชื่อมโยงกับการเคลื่อนไหวของสินทรัพย์เสี่ยงและสกุลเงินในเอเชียในระหว่างสัปดาห์.